
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	31 octombrie 2013

	Nr.
	4c-7/562 


R A P O R T

asupra propunerii legislative privind acordarea gratuită de ajutoare alimentare provenite din stocurile de intervenţie comunitare categoriilor de persoane cele mai defavorizate din România
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.Plx.356 din 7 octombrie 2013, cu dezbaterea pe fond în procedură obişnuită a propunerii legislative privind acordarea gratuită de ajutoare alimentare provenite din stocurile de intervenţie comunitare categoriilor de persoane cele mai defavorizate din România.
La întocmirea prezentului raport Comisia a avut în vedere:

· avizul negativ al Consiliului Legislativ (nr.300/17.04.2013).
· avizul negativ al C.E.S. (nr.997/02.04.2013).
· punctul de vedere negativ al Guvernului (nr.913/07.06.2013).
· aviz negativ al Comisiei pentru administraţie publică, amenajarea teritoriului şi echilibru ecologic nr.4c-6/392/22.10.2013.
· aviz negativ al Comisiei pentru buget, finanţe şi bănci nr.4c-2/473/17.10.2013.
Propunerea legislativă are ca obiect de reglementare stabilirea cadrului legal pentru punerea în aplicare a Regulamentului (CEE) nr.3149/92 al Comisiei pentru stabilirea normelor de punere în aplicare a furnizării de alimente din stocurile de intervenţie pentru persoanele cele mai defavorizate din Comunitate. 
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 29 octombrie  2013 a participat, în conformitate cu prevederile art.55 din Regulamentul Camerei Deputaţilor, doamna Georgeta Bratu, Secretar de Stat în Ministerul Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 24 deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 01 octombrie 2013.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative deoarece reiese că obiectul său de reglementare este identic cu cel al Hotărârii Guvernului nr.600/2009 privind stabilirea beneficiarilor de ajutoare alimentare care provin din stocurile de intervenţie comunitare destinate categoriilor de persoane cele mai defavorizate din România şi atribuţiile instituţiilor implicate în planul european.

PREŞEDINTE,



SECRETAR,

Florin Iordache



Mihăiţă Găină

Întocmit,

Consilier parlamentar Decebal Stănescu

